open-index/open-wikipedia-markdown huggingface dataset:
Jääkiekon nuorten maailmanmestaruuskilpailut 2017

**Jääkiekon nuorten maailmanmestaruuskilpailut 2017** olivat 41. jääkiekon alle 20-vuotiaiden maailmanmestaruuskilpailut, ja ne pelattiin Kanadassa. Ottelupaikkakuntina toimivat Montreal ja Toronto. Mitalipelit pelattiin Montrealissa.

Maailmanmestaruuden voitti Yhdysvallat, joka voitti loppuottelussa kisaisäntä Kanadan maalein 5–4. Ratkaisu saatiin vasta voittolaukauskilpailusta. Pronssia voitti Venäjä, joka kukisti pronssipelissä Ruotsin maalein 2–1 jatkoajalla.
Hallitseva maailmanmestari Suomi koki sijoituksensa puolesta kaikkien aikojen pohjanoteerauksensa jääden 9:nneksi jouduttuaan kolmatta kertaa pudotussarjaan, jossa se kuitenkin voitti Latvian maalein 6–2.

## Otteluareenat




## Joukkueet

### Lohko A
*  (1.)
*  (4.)
*  (5.)
*  (8.)
*  (9.)

### Lohko B
*  (2.)
*  (3.)
*  (6.)
*  (7.)
*  (11.)

## Alkusarja
### Lohko A
Otteluiden alkamisajat ovat paikallisia aikoja.

### Lohko B
Otteluiden alkamisajat ovat paikallisia aikoja.

## Karsintasarja

## Pudotuspelit

Otteluiden alkamisajat ovat paikallisia aikoja.
### Puolivälierät

### Välierät

### Pronssiottelu

### Loppuottelu

## Lopputulokset

**Pääsarjataso** 

**[[Jääkiekon nuorten 1. divisioonan maailmanmestaruuskilpailut 2017|1. divisioona]]**   **A-Lohko** 

 **B-lohko**
 

**[[Jääkiekon nuorten 2. divisioonan maailmanmestaruuskilpailut 2016|2. divisioona]]**  **A-lohko** 

 **B-lohko** 

**[[Jääkiekon nuorten 3. divisioonan maailmanmestaruuskilpailut 2016|3. divisioona]]**  

## Erotuomarit
IIHF valitsi 12 päätuomaria ja 10 linjatuomaria kilpailuihin.

**Päätuomarit:**
* #33  Tobias Björk
* #8&nbsp;&nbsp;  Darcy Burchell
* #10  Jan Hribik
* #28  Jozef Kubuš
* #3&nbsp;&nbsp;  Mark Lemelin
* #32  Marcus Linde
* #20  Marian Rohatsch
* #17  Anssi Salonen
* #40  Brett Sheva
* #4&nbsp;&nbsp;  Maksim Sidorenko
* #45  Robin Sir
* #37  Daniel Stricker

**Linjatuomarit:**
* #83  Jimmy Dahmen
* #88  Jake Davis
* #85  Nicolas Fluri
* #53  Dmitri Goljak
* #92  Henrik Haurum
* #68  Lukas Kohlmüller
* #76  Jakov Palei
* #58  Libor Suchanek
* #66  Sakari Suominen
* #55  Nathan Vanoosten

## Televisiointi
Kisojen televisiokuvasta ja toteutuksesta vastasi kanadalainen TSN. Suomessa kisojen televisiointioikeudet omisti Yleisradio. Suomessa Yle esitti suorana lähetyksenä kaikki Suomen pelit, alkusarjaottelun Yhdysvallat–Kanada sekä kisojen loppuottelun. Kisojen pronssiottelu oli määrä esittää, jos Suomi pelaa siinä, ja välierät, jos Suomi tai Kanada pelaa kyseisissä otteluissa. Ylen selostajana kisoissa oli Niki Juusela. Ylen studiossa paikan päällä Kanadassa olivat toimittaja Riku Salminen ja asiantuntija Marko Tuulola.

## Lähteet
* Virallinen sivusto 
* Kisat IIHF:n tulospalvelussa 
* Kisat Hockey Canadan sivuilla 
* Leijonat.fi - Nuorten MM-kisat 2017 

### Viitteet
Marina Bay

**Marina Bay** (, , ) on Singaporessa sijaitseva lahti. Alue sijaitsee Singaporen liikekeskustan Central Arean läheisyydessä.  

Useimmat Singaporessa järjestettävät suurtapahtumat pidetään Marina Bayn alueella. 

## Marina Bayn visio

Marina Bayn kehittämiseksi laaditussa suunnitelmassa on alueelle sijoitettu liiketiloja, asuntoja, hotelleja ja viihdetoimintaa. Alueesta on tarkoitus kehittää kellon ympäri aktiivisesti toimiva ympäristö. Kaikki alueen kehittäminen pyrkii edistämään kolmea periaatetta: tutkiminen, vuorovaikutus ja viihtyminen:

**Tutkiminen - uusia asuinmuotoja.** Alueelle on suunnitteilla useita luksusasuintaloja, jotka yhdessä jo rakennettujen One Shentonin ja Marina Bay Residencen kanssa muodostavat ympäristön, jossa ihmiset voivat työskennellä ja elää saumattomasti.

**Vuorovaikutus - maailmankaupan keskus.** Singaporen liike-elämän keskuksen koko tule kaksinkertaistumaan Marina Bayn valmistumisen myötä. Tämä on tarkoitus vahvistaa Singaporen asemaa maailmankaupan keskuksena. Alueella tulee olemaan liiketiloja suurin piirtein saman verran kuin Hongkongin liikeskustassa Centralissa. 

**Viihtyminen - tapahtumien kaleidoskooppi.** Vuonna 2010 avattu Marina Bay Sands -hotelli ja viihdekeskus yhdessä jo aiemmin avattujen kauppakeskusten kuten Esplanaden, Suntec cityn, Marina Squaren ja Raffles  Cityn kanssa tarjoavat lukuisia mahdollisuuksia ajanviettoon.

Singaporen hallitus on käyttänyt 35 miljoonaa dollaria 3,5&nbsp;km mittaisen Marina Bayn alueen kiertävään Waterfront-promenaadin rakentamiseen. 

## Tapahtumat Marina Bayssa

Singaporen GP järjestetään Marina Bayn läpi kulkevalla katuradalla. Maailman suurimmalla kelluvalla lavalla Float@MarinaBaylssä on järjestetty useita tapahtumia, kuten Singaporen itenäisyyspäivän paraati, uudenvuoden vastaanotto. Alue toimi myös vuonna 2010 järjestettyjen nuorten kesäolympialsten avajaisten ja päättäjäisten järjestämispaikkana.
Jääkiekon nuorten maailmanmestaruuskilpailut 1982

**Jääkiekon nuorten maailmanmestaruuskilpailut 1982** pelattiin Yhdysvalloissa Minnesotan osavaltiossa. Viisi peliä pelattiin Kanadassa.

Mestaruuden voitti Kanada, ja Tšekkoslovakia ylsi hopealle. Pronssia saavutti Suomi.

## Turnaus

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Mike Moffat
***Paras puolustaja:**  Gord Kluzak
***Paras hyökkääjä**  Petri Skriko

### Turnauksen tähdistökentällinen
***Maalivahti:**  Mike Moffat
***Puolustajat:**  Gord Kluzak,  Ilja Bjakin
***Hyökkääjät:**  Petri Skriko,  Vladimír Růžička,  Mike Moller

## Lopputulokset

  **A-sarja**

 **B-sarja**

## Lähteet
* TSN: artikkeli turnauksesta 1982  
* Passionhockey.com: IIHF U20 1982 
* Hockeyarchives: IIHF U20 1982 

### Viitteet
Jorma Jalava

**Jorma Jalava** (4. heinäkuuta 1910 Vihti – 12. toukokuuta 1991 Helsinki) oli suomalainen kauppatieteiden maisteri. Hän toimi osuustoiminnan parissa ja oli Kulutus­osuus­kuntien Keskusliiton pääjohtaja 1962–1975. Hän oli Työväen Arkiston puheenjohtaja 1967–1977.

## Lähteet
Amazonianhanhi

**Amazonianhanhi** (*Neochen jubata*) on eteläamerikkalainen sorsalintu.

## Tuntomerkit
Amazonianhanhella on vaalea kaula, rinta ja vatsa, musta siipi, jossa on valkoinen laikku ja oranssit tai ruskeat kyljet. Jalat ovat lohenpunaiset. Koiraat ovat huomattavasti naaraita suurempia.

## Levinneisyys
Amazonianhanhea tavataan Etelä-Amerikan pohjois- ja keskiosissa. Sen kannaksi on arvioitu 15&nbsp;000–40&nbsp;000 aikuista yksilöä. Laji on vähenemässä paikallisesti metsästyksen ja elinympäristöjen tuhoutumisen vuoksi, mutta se on luokiteltu kuitenkin elinvoimaiseksi.

## Elinympäristö
Amazonianhanhi elää metsäisillä joenpenkereillä, kosteilla metsäaukioilla ja savanneilla sekä hiekkaisilla ja mutaisilla kosteikkojen reunoilla. Sitä tavataan alangoilta 500 metrin, satunnaisesti 2&nbsp;600 metrin korkeuteen.

## Lähteet
Mikko Jalavisto

**Mikko Elias Jalavisto** (s. 1937 Oulu) on suomalainen taidemaalari. 

Jalavisto opiskeli Vapaassa Taidekoulussa 1959 ja Suomen Taideakatemian koulussa 1959-1964, muun muassa Sam Vannin oppilaana. Ensimmäisen yksityisnäyttelynsä Jalavisto piti vuonna 1967. Jalavisto maalaa valokuvamaisia puolittain abstrakteja maalauksia, joissa hän kritisoi maisema- ja rakennuskonstruktioiden muodostamaa urbaanin ympäristön kylmyyttä. Hän on saanut maalauksiinsa vaikutteita amerikkalaisesta poptaiteesta, mutta alkoi vuonna 1966 valokuvata erilaisia näkymiä maalaustensa tarpeisiin. Osa hänen teoksistaan lähestyykin fotorealismia tai valokuvajulisteita ja useissa maalauksissa on muitakin valokuviin viittaavia seikkoja, kuten jopa filmin siirtorullien aukot. 

## Lähteet

## Aiheesta muualla
*
Juurtoseitikki

**Juurtoseitikki** (*Phlegmacium argutum*, syn. *Cortinarius argutus*) on *[[Phlegmacium]]*-sukuun kuuluva laji.

## Ulkonäkö
Lakki on aluksi puolpallomainen ja vanhemmiten laakeneva. Lakin väri on aluksi lähes valkoinen ja myöhemmin kellanruskea. Heltat ovat aluksi kokonaan vaaleita ja myöhemmin pääosin ruskeita, reunasta vaaleita.

## Elinympäristö
Juurtoseitikkiä esiintyy eniten lehdoissa ja sen tapaisissa metsissä sekä lähellä ihmisasutusta sijaitsevissa metsissä.

## Lähteet

## Aiheesta muualla
* ''Cortinarius argutus'', juurtoseitikki @ Natural Fungi in Finland
Helge Jalanko

**Helge Emil Jalanko** (vuoteen 1946 **Jakobsson**; 5. joulukuuta 1924 Helsinki – 8. tammikuuta 2007 Helsinki) oli suomalainen juristi. Hän kirjoitti ylioppilaaksi vuonna 1942 ja valmistui juristiksi sotien jälkeen vuonna 1947. Valtakunnanoikeudessa hän toimi notaarina vuonna 1961. Jalanko oli korkeimman oikeuden palveluksessa vuodesta 1958 ja oikeusneuvos 1970–1993. Hän kuoli vaikeaan sairauteen 82-vuotiaana tammikuussa 2007.

## Lähteet
Jääkiekon alle 18-vuotiaiden maailmanmestaruuskilpailut 2002

**Jääkiekon alle 18-vuotiaiden maailmanmestaruuskilpailut 2002** pelattiin Slovakiassa huhtikuussa 2002. Maailmanmestaruuden voitti Yhdysvallat. Turnauksessa oteltiin neljännen kerran alle 18-vuotiaiden maailmanmestaruudesta.

## Alkusarja
### Lohko A

Ottelujen alkamisajat ovat paikallisia aikoja. 

### Lohko B

Ottelujen alkamisajat ovat paikallisia aikoja. 

## Putoamissarja

Ottelujen alkamisajat ovat paikallisia aikoja. 

## Mitalisarja

Ottelujen alkamisajat ovat paikallisia aikoja. 

## Lopputulokset

## Palkinnot
### IIHF:n valitsemat turnauksen parhaat pelaajat
***Paras maalivahti:**  Lukáš Mensator
***Paras puolustaja:**  Ryan Suter
***Paras hyökkääjä:**  Nikolai Žerdev

### Median valitsema tähtikentällinen
***Maalivahti:**  Lukáš Mensator
***Puolustajat:**  Konstantin Kornejev,  Richard Stehlik
***Hyökkääjät:**  Aleksandr Ovetškin,  Jiří Hudler,  Nikolai Žerdev

## Lähteet
* Kisat IIHF:n sivuilla 
* Passionhockey.com: IIHF U18 2002 
* Hockeyarchives: IIHF U18 2002 

### Viitteet
Melankolian riemut

**Melankolian riemut** on kolmas Anna Puun esikoisalbumilta Anna Puu julkaistu single. Se julkaistiin syyskuussa 2009.

Kappaleen on säveltänyt Knipi. Sen on sanoittanut Heimo Hatakka. Sen ovat sovittaneet Knipi, Jukka Immonen ja Lasse Kurki. 

## Lähteet
Vaasaporin kreivikunta

**Vaasaporin kreivikunta** eli **Vasaborg** oli Suomessa kreivikunta ja läänitys, joka 1646 myönnettiin Kustaa II Aadolfin aviottomalle pojalle Kustaa Kustaanpojalle. Se käsitti kaikki kruununtilat Laitilan ja Uudenkirkon pitäjissä, yhteensä 703 tilaa ja 587&nbsp;¼ manttaalia. Vuotuiset tulot, niin vakinaisista kuin ylimääräisistä veroista, arvioitiin vuonna 1655 runsaaksi 13&nbsp;300 taaleriksi, ja tulojen puolesta se oli Suomen suurin läänitys. Vasaborgin kreivikunta peruutettiin, kuten muutkin läänitykset, vuonna 1680 kruunulle. Kreivikunnan pääpaikkaa Uuttakaupunkiakin sanottiin siihen aikaan Vasaborgiksi.

## Haltijat
;Lähde 
* Kustaa Kustaanpoika 1646—1653
* Anna Sofia von Wied-Runkel 1653—1680

## Lähteet

## Kirjallisuutta
Mauno Jokipii: *Suomen kreivi- ja vapaaherrakunnat*, 2 nidettä, Suomen historiallinen seura 1956–1960, Historiallisia tutkimuksia 48.1
Wilhelm Noschis

**Wilhelm Noschis** (27. tammikuuta 1866 – 10. tammikuuta 1937) oli suomalainen Helsingissä 1900-luvun alussa vaikuttanut ravintoloitsija.

Noschis aloitti uransa tarjoilijana ravintoloitsija Louis Kleinehin perustaman yrityksen palveluksessa. 1890-luvulla hän oli Alppilan ja sittemmin Hotelli Fennian isäntänä. Sittemmin hän toimi Hotelli Seurahuoneen johtajana 1899–1913. Vuonna 1914 Hotelli Seurahuone siirtyi nykyisestä Helsingin kaupungintalosta uusiin tiloihin vakuutusyhtiö Kalevan taloon Kaivokadun ja Heikinkadun kulmaan. Samoihin aikoihin Wilhelm Noschis siirsi Seurahuoneen osakkeet vaimonsa ruotsalaisen Anna Noschiksen nimiin. Heidän poikansa Wilhelm Noschis nuorempi (s. 1919) oli Helsingin Seurahuoneen toimitusjohtajana 1944–1971. Wilhelm Noschis vanhempi oli mukana perustamassa myös vuonna 1935 toimintansa aloittanutta *Suomen Hotelli- ja ravintolakoulua* (nykyisin Ravintolakoulu Perho).

Noschis rakennutti 1915–1916 Kauniaisiin *Villa Lee*-nimisen jugend-huvilan jossa hän asui perheineen vuoteen 1927 saakka. Huvila tunnetaan nykyisin nimellä Villa Junghans ja se toimii yhdistystalona.

Wilhelm Noschiksen veli oli ravintoloitsija Nikolai Noschis. 

## Lähteet
Moulinsartin linna

**Moulinsartin linna** () on Hergén Tintti-sarjakuvissa esiintyvä kuvitteellinen belgialainen linna.

Linna kuului aikoinaan kapteeni Haddockin esi-isälle, kavaljeeri Francois de Hadoquelle. Se esiintyy ensimmäisen kerran tarinassa *[[Yksisarvisen salaisuus]]*, jossa sen omistavat Lintusen veljekset. Lintusten jouduttua vankilaan linna määrätään pakkohuutokaupattavaksi, ja kapteeni Haddock ostaa sen tarinassa *[[Rakham Punaisen aarre]]* rahoilla, jotka professori Tuhatkauno sai myytyään uuden sukellusveneensä patentin. Yllätyksekseen Haddock ja Tintti löytävät kavaljeeri de Hadoquen kätkemän aarteen linnasta. Haddock ja Tuhatkauno muuttavat pysyvästi asumaan linnaan ja Tuhatkauno perustaa itselleen laboratorion linnan puutarhaan. Myös Tintti ja Milou viettävät Moulinsartissa paljon aikaa. Aiemmin Lintusen veljeksiä palvellut Moulinsartin hovimestari Nestor siirtyy Haddockin palvelukseen.

Linnan nimi tulee belgialaisesta Sart-Moulinin kylästä, joka sijaitsee Braine-l'Alleudin kunnassa Vallonian Brabantissä. Linnan esikuvana puolestaan toimi Chevernyn linna Loir-et-Cherin alueella Ranskassa. Moulinsart on tarkka kopio Chevernystä. Siitä on poistettu vain kaksi siipeä.

## Lähteet
Antti Penjami Mäkikylä

**A. P. Mäkikylä** (Antti Penjami Mäkikylä) (18. kesäkuuta 1873 Ylöjärvi – 8. huhtikuuta 1918 Ylöjärvi) oli ylöjärveläinen agronomi.

Antti Penjami Mäkikylä syntyi 1873 Ylöjärvellä Mäkkylän kartanon nuorimpana poikana. Hänet kastettiin Anders Benjamin Mäkkyläksi, mutta myöhemmin hän suomensi nimensä. Mäkikylä opiskeli agronomiksi ja toimi virkatalojen tarkastajana. 

Mäkikylä oli mukana monissa hankkeissa: hän oli keskeinen hahmo raittiusseurassa, kunnanvaltuustossa, Suomalaisuuden liitossa ja työväenyhdistyksessä. Hän osallistui Ylöjärven Säästöpankin perustamiseen, osti kiinteistön Ylöjärven ensimmäiselle Osuusliike Voimalle ja käynnisti Ylöjärven Raittiusyhdistyksen rakennushankkeen Saurion seurantalon rakentamiseksi. Mäkikylä oli myös ensimmäinen ylöjärveläinen työnantaja, joka ryhtyi soveltamaan palkollisilleen kahdeksan tunnin työaikaa.

Asuinpaikaksi perheelleen Mäkikylä rakennutti Ahveniston tilan pienen Pikku-Ahveniston rannalle. Arkkitehti Paavo Uotila suunnitteli jugendtyylisen rakennuksen, joka valmistui 1906. Rakennusta laajennettiin 1914 arkkitehti Wivi Lönnin suunnittelemalla keittiö-kirjasto-osalla. Päärakennuksen sisustuksen, ornamenttien ja kalusteiden suunnittelussa oli tärkeä rooli professori, taidemaalari Gabriel Engbergillä. Sisustus on osin suvun hallussa, pirtin iso pöytä on alkuperäinen. Antti Mäkikylän kuoltua Ahvenistossa oli maksullisia kesävieraita, joukossa oli myös joitain taiteilijoita. Kansallisromanttinen rakennus kiviaitoineen ja kivipengerryksineen on yhä jäljellä Ylöjärven Pikku-Ahveniston rannalla. Varsinaiset maatalousrakennukset on purettu.

Vuonna 1918 punaisten vetäydyttyä Ylöjärveltä Mäkikylä haettiin valkoisten paikalliseen sotaoikeuteen, mutta vapautettiin kuulustelujen jälkeen syyttömänä. Huhtikuun 7. päivänä kaksi sotilaspukuista miestä haki hänet uudelleen sotaoikeuden istuntoon seuraintalolle ja seuraavana päivänä saattomies lähti kuljettamaan Mäkikylää lisäkuulusteluihin Tampereelle. Samana päivänä 44-vuotias Mäkikylä löydettiin ammuttuna Tohlopin lammen rantametsästä. 

Hänen vaimonsa ja kolme lastaan, joista pienin oli 2-vuotias, jäivät asumaan Ahveniston tilalle.

## Lähteet
* Helena Honka-Hallila, Ylöjärvi 1869–1994, Ylöjärven kunta, 1996
* Martti Tyrkkö, Ylöjärven historiaa v. 1866–1965, Ylöjärven kunta 1967
* http://www.ylojarvenseurakunta.fi/hautausmaat/getfile.php?file=37 
* Eija Teivas, Huviloita pyyntimailla, Ketoja kaupungin kupeessa, Ylöjärven kulttuuriympäristöohjelma, Ylöjärven kaupunki
* Juha Mäki-Ketelä: Joku muistaa aina. Murhenäytelmä ylöjärveläiseen tapaan. Ylöjärvi 2013.

## Aiheesta muualla
* Ahveniston esite http://www.ylojarvi.fi/site/assets/files/9226/ahvenistonvariesite.pdf
Timo Jalkanen

**Timo Jussi Jalkanen** (s. 5. tammikuuta 1936 Rautjärvi) on suomalainen diplomaatti, koulutukseltaan juristi. Hän toimi Suomen suurlähettiläänä Teheranissa ja Islamabadissa  1983–1987, Manilassa 1987–1990 ja Dublinissa 1996–2001. Lisäksi hän oli ulkoministeriön palveluksessa toimistopäällikkönä 1978–1983, protokollaosaston apulaisosastopäällikkönä 1990–1995 ja osastopäällikkönä vuodesta 1995.

## Lähteet
Lyijysorsa

**Lyijysorsa** (*Chenonetta jubata*) on Australiassa elävä sorsalintu, joka on nykyisin sukunsa ainoa elossa oleva laji.

## Koko ja ulkonäkö
Lyijysorsa kasvaa 44–56&nbsp;cm pitkäksi ja painaa 552–984 grammaa. Koiraan selkä, vatsa ja pyrstö ovat mustat, kyljet lyijynharmaat. Pää on ruskea, ja niskassa on irokeesinkaltainen harja, jonka lintu voi pörhistää soitimella ollessaan. Naaraan pää on vaaleampi ja vartalon värierot pienemmät.

## Levinneisyys
Lyijysorsan varsinainen levinneisyysalue on Australiassa. Harhailijoita tavataan myös Uudessa Seelannissa ja Papua Uusi-Guineassa.

## Lähteet
Adjungoitu matriisi

**Adjungoitu matriisi** voi tarkoittaa seuraavia:
* adjungoitu matriisi, hermitoitu matriisi eli konjugaattitranspoosi, annetun matriisin kompleksikonjugaatin transpoosi
* adjungoitu matriisi eli liittomatriisi, annetun matriisin alideterminanteista muodostetun kofaktorimatriisin  transpoosi
4-hydroksikumariini

**4-Hydroksikumariinit** ovat kumariinista johdettuja K-vitamiinin antagonisti antikoagulantteja. Ne on johdettu kumariinista (kromen-2-oni) lisäämällä hydroksiryhmä 4-kohtaan, mistä nimi "4-hydroksikumariini" (eli "4-hydroksikromen-2-oni"), ja sitten lisäämällä aromaattinen komponentti 3-kohtaan, joka komponentti tarvitaan antikoagulanttiaktiviteettiin.

4-Hydroksikumariinien toiminta perustuu niiden kykyyn keskeyttää sykli, jossa K-vitamiini muuttuu K-vitamiini-epoksidiksi ja takaisin K-vitamiiniksi estämällä VRORC1-proteiinin (*K-vitamiini epoksidi reduktaasi proteiini*) toiminnan. Tällöin K-vitamiinin tasot veressä laskevat ja hyytymistekijöiden synteesi häiriintyy kunnes veri ei enää hyydy.

## Rakennekaavoja
:

:

## Lähteet

## Aiheesta muualla
*PubChem: 4-hydroxycoumarin 
*Human Metabolome Database: 4-Coumaryl alcohol 
*DrugBank: 4-hydroxycoumarin 
*Kyoto Encyclopedia of Genes and Genomes (KEGG): 4-Hydroxycoumarin 
*ChemBlink: 4-Hydroxycoumarin
Etiopianhansu

**Etiopianhansu** (*Cyanochen cyanoptera*) on harvinainen sorsalintu, joka on sukunsa ainoa laji.

## Koko ja ulkonäkö
Etiopianhansu kasvaa 60–75&nbsp;cm pitkäksi. Sen ruskeankirjava höyhenpeite maastoutuu linnun maassa ollessa hyvin, mutta lennossa näkyvät taivaansiniset siipiläikät.

## Levinneisyys
Etiopianhansua tavataan Etiopian ylänköalueella, jonka korkeus vaihtelee 1500 ja 4500 m välillä. Se elää ruohoniityillä ja laitumilla, yleensä jokien tai suoalueiden lähellä.

## Lisääntyminen
Etiopianhansun lisääntymisaika vaihtelee usein riippuen korkeudesta, jolla yksilöt elävät. Pesintäaika ajoittuu kesäkuun ja syyskuun välille, jolloin naaras munii 2–4 munaa ja hautoo niitä 28 vuorokauden ajan.

## Ravinto
Etiopianhansu käyttää ravinnokseen pääasiassa selkärangattomia eliöitä, nuijapäitä ja pieniä kaloja.

## Lähteet
Jonni Vauhkonen

**Jonni Vauhkonen** (1. tammikuuta 1975 Suonenjoki) on suomalainen uransa lopettanut jääkiekkohyökkääjä. SM-liigassa hän pelasi yhdeksän kauden aikana yhteensä 328 ottelua tehoin 30+32=62. Vauhkonen voitti urallaan yhden SM-pronssin Rauman Lukossa vuonna 1996. Chicago Blackhawks  Vauhkosen NHL:ään viidennellä kierroksella varausnumerolla 128. vuonna . Hän ei kuitenkaan koskaan pelannut Pohjois-Amerikassa.

## Lähteet
Alppihiihdon maailmancup 2013–2014

**Alppihiihdon maailmancup 2013–2014** oli historian 48. alppihiihdon maailmancup -kausi. Kausi alkoi Itävallan Söldenissä 26. lokakuuta 2013 ja päättyi Sveitsin Lenzerheidessa 16. maaliskuuta 2014. Miehillä oli 34 osakilpailua ja naisilla 32 osakilpailua 19 eri paikassa. Kauden aikana oli tarkoitus laskea yksi pujottelun kaupunkikilpailu, Münchenissä, mutta se peruttiin. Lisäksi kalenterissa oli Innsbruckissa ja Lenzerheidessa järjestetyt joukkuekilpailut.

## Kilpailukalenteri
:*Lähde: FIS*

### Lyhenteet

### Miehet

### Naiset

### Joukkuekilpailut

## Maailmancupin loppupisteet
### Miehet
:*Lähde: FIS*

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

#### Alppiyhdistetty

### Naiset
:*Lähde: FIS*

#### Kokonaiskilpailu

#### Pujottelu

#### Suurpujottelu

#### Supersuurpujottelu

#### Syöksylasku

#### Alppiyhdistetty

## Lähteet
Jussi Pohjakallio

**Onni Juhani (Jussi) Pohjakallio** (11. joulukuuta 1930 Helsinki – 12. maaliskuuta 1990 Helsinki) oli suomalainen valokuvaaja ja valokuvalaboratorioyrittäjä, professori Onni Pohjakallion poika.

Voimistelunopettajaksi kouluttautunut Jussi Pohjakallio pääsi 1950-luvun puolivälissä Yhtyneisiin Kuvalehtiin lehtikuvaajaksi ja erikoistui urheilukuvaukseen. Lehtikuvauksesta Pohjakallio siirtyi mainosvalokuvauksen pariin, kunnes valokuvausuransa kolmannessa vaiheessa erikoistui värivalokuvien ammattitason kehitys- ja vedostuspalveluihin Sonck & Pohjakallio Ky:ssä ja Värilaboratorio Jussi Pohjakallio Oy:ssä. Pohjakallio myi studionsa vuonna 1986 kuultuaan sairastavansa leukemiaa.

## Teoksia
**Tunnettuja suomalaisia*, yhdessä Kauko Kareen kanssa. Karisto 1963.
**Äidin kulta*, yhdessä Matti Santavuoren kanssa. Karisto 1964.
**Hopealinja, kulttuuri-Suomen vesireitti*, yhdessä Eero Saurin kanssa. Karisto 1967.
**Perhokalastus: perhot ja perhonsidonta*, Walter Aunesluoman kanssa. WSOY 1973.
**Kiviranta, Graafinen laitos.* Kiviranta 1971.

## Lähteet

## Kirjallisuutta
* Grönroos, Reija: *Ei tullut mäenlaskijaa vaan ylioppilas ja lehtikuvaaja: Jussi Pohjakallio Suomen Kuvalehden ja ulkomaisten kuvalehtien valokuvaajana 1950-luvun puolivälistä 1960-luvun puoliväliin.* Tiedotusopin pro gradu, Tampereen yliopisto.
*
Stadion Hohe Warte

**Stadion Hohe Warte** on Itävallan pääkaupungissa Wienissä sijaitseva jalkapallostadion. Nykyään se toimii First Vienna FC:n sekä amerikkalaista jalkapalloa pelaavan Raiffeisen Vikings Viennan kotikenttänä. Lisäksi stadionilla pelataan rugbya.

Vuonna 1921 valmistunut Hohe Warte -stadion sijaitsee samannimisellä mäellä Wienin pohjoisosassa Heiligenstadtin kaupunginosassa. Sen kapasiteetti oli alun perin 85 000 katsojaa, mikä teki Hohe Wartesta yhden Euroopan suurimmista stadioneista. Se toimi Itävallan jalkapallomaajoukkueen kotikenttänä vuoteen 1931 saakka, jolloin nykyisinkin käytössä oleva Praterstadion valmistui. Hohe Wartella järjestettiin myös muun muassa nyrkkeilyotteluita sekä oopperanäytöksiä.

Hohe Warte on rakennettu amfiteatterin muotoon, niin että kenttää ympäröi kolmelta sivustalta nurmipintainen rinnekatsomo. Ainoastaan yhdellä sivustalla on katsomorakennus. Vuodesta 2005 lähtien rinnekatsomot ovat olleet suljettuina turvallisuussyistä, joten stadionin nykyinen yleisökapasiteetti on vain 5 500 henkeä. Paikoista suurin osa on pääkatsomossa, lisäksi rinteeseen on tehty pieni teräsrakenteinen katsomo.

## Lähteet

## Aiheesta muualla
Ylermi Runko

**Ylermi Yrjö Runko** (13. kesäkuuta 1927 Helsinki – 7. lokakuuta 2013 Helsinki) oli suomalainen yritysjohtaja, osuusliike Elannon pitkäaikainen pääjohtaja. Hän vaikutti myös pitkään Helsingin kunnallispolitiikassa.

Runko oli yksinhuoltajaäidin poika Helsingin Kalliosta. Hän valmistui merkonomiksi vuonna 1949 ja jatkoluokan suoritettuaan diplomimerkonomiksi 1950 Suomen Liikemiesten Kauppaopistosta. Hän sai ensimmäisen vakituisen työpaikkansa Elannosta 1950. Hän työskenteli koko työuransa Elannossa ja jäi 1990 eläkkeelle pääjohtajana.

Rungon ensimmäinen toiminimike oli konttorin työnsuunnittelija (1950–1952), josta hän yleni reikäkorttiosaston päälliköksi (1953–1956). Hän toimi konttoripäällikkönä vuosina 1957–1964 ja hallinnollisena johtajana 1965–1967. Tie pääjohtajaksi avautui vuonna 1968, kun pääjohtajaksi alun perin valittu Mauno Koivisto saikin viran Suomen Pankista. Runko koki olevansa Elannon pitkäaikaisen toimitusjohtajan ja suuruuden luojan Väinö Tannerin perinteen vaalija. Hän jopa säilytti työhuoneessaan Tannerin aikaiset huonekalut.

Elannolla oli vankka omaisuus omien kiinteistöjen muodossa, mutta itse liiketoiminnalla meni Rungon kauden loppuaikoina yhä huonommin. Muulla edistysmielisellä osuustoiminnalla meni vielä huonommin, ja Elantoa yritettiin saada 1980-luvun alussa mukaan osuusliikkeiden suurfuusioon. Runkoa yritettiin tämän mukaan taivutella muun muassa lupaamalla hänelle vuorineuvoksen arvo. Elanto jättäytyi pois fuusiosta, koska pelkona oli varallisuuden ajautuminen muiden velkoihin.

Runko yritti viedä Elantoa S-ryhmään, mutta tieto neuvotteluista Helsingin Osuuskaupan pääjohtajan Pentti Pasurin kanssa vuoti ennenaikaisesti julkisuuteen ja yritys raukesi. Myöhemmin eläkkeellä ollessaan Runko sai seurata HOK-Elannon syntyä, joka vastasi pitkälti hänen aikaisempia ajatuksiaan. Tätä ennen hän joutui näkemään myös Elannon ajautumisen yrityssaneeraukseen 1990-luvun alun laman aikana.

Kunnallispolitiikassa Runko toimi vuodesta 1968 Helsingin kaupunkisuunnittelulautakunnan puheenjohtajana 25 vuoden ajan. Hän kannatti reipasta rakentamista ja oli valmis sallimaan Helsinkiin korkeitakin rakennuksia. Lisäksi hän kannatti Helsingin metron rakentamista ja tietulleja. Eläkevuosinaan hän oli Suomen näkyvimpiä sosiaalidemokraattisia EU-jäsenyyden vastustajia, ja hän oli aktiivinen jäsenyyttä vastustavassa Suomen Itsenäisyysseurassa.

Stadin slangi ry nimesi Rungon Stadin Kundiksi vuonna 1997.

## Lähteet
Akuutti (ohjelma)

**Akuutti** on Ylen kanavilla vuodesta 1994 esitetty terveysohjelma. Se tarjoaa katsojille tutkittua tietoa terveydestä, oivalluksia ja tuoreita näkökulmia hyvinvoinnista sekä koskettavia tarinoita. *Akuutin* ohjelmapaikka on Yle TV1:llä tiistaisin iltakahdeksalta. Lisäksi *Akuutti* näkyy Yle Areenassa. Ohjelmalla on viikoittain yli 400&nbsp;000 katsojaa.

*Akuuttia* tuotetaan Helsingissä, mutta sitä kuvataan ympäri Suomea. Ohjelman tuottajana toimii Johanna Reen (vuonna 2025). Aiemmin tuottaja oli Tarja Haapala-Easton. Juontaja oli pitkään Karin Mariola.

*Akuuttia* tuotettiin aiemmin Oulussa. Elokuussa 2016 Yle ilmoitti siirtävänsä tuotannon Helsinkiin ja irtisanovansa Oulun ohjelmantekijät. Osalle heistä tarjottiin siirtoa Helsinkiin.

2000-vuosikymmenellä "Akuutin omalääkäri" Risto Laitila vastasi ohjelmassa katsojien lähettämiin terveys- ja sairausaiheisiin kysymyksiin. Akuutissa oli myös sarja fiktiivisestä "luulotautisesta Martista", joka virheellisesti uskoi sairastuneensa milloin mihinkin sairauteen, josta sitten lääkäri kertoi.

Vuonna 2005 opetusministeriö myönsi ohjelman tekijäryhmälle Valtion tiedonjulkistamispalkinnon. Palkinnon perusteluissa kiitettiin esimerkiksi ohjelman ja katsojien välistä vuorovaikutusta. *Akuutti* on saanut myös Neurologiasäätiön tunnustuksen vuonna 2003 ja Invalidiliiton Kunniakämmen-palkinnon vuonna 2004. Vuonna 2005 Sydäntutkimussäätiö myönsi *Akuutille* tiedonjulkistamispalkinnon sydän- ja verisuonisairauksien tieteenalalla. Toisaalta Skepsis myönsi vuonna 2000 *Akuuttia* tekevälle työryhmälle Huuhaa-palkinnon "uskomuslääkintää koskevan tiedon yksipuolisesta ja kritiikittömästä tarjoamisesta."

## Lähteet

## Aiheesta muualla
* Akuutti Ylen sivuilla
Ultima ratio regum

**Ultima ratio regum**, *kuninkaiden viimeinen keino*, on latinankielinen kirjoitus, joka luki Richelieun valtakaudella 1624–1642 valetuissa kanuunoissa. Preussin kanuunoissa sitä käytettiin vuodesta 1742 muodossa *ultima ratio regis*.

## Lähteet
Ala-Puulonki

**Ala-Puulonki** () on kylä Karjalan tasavallan Louhen piirin Malinavaaran kunnassa Venäjällä. Se sijaitsee Vienanmeren Tšuupanlahteen laskevan Puulonkijoen suussa neljä kilometriä Malinavaarasta itään. Kylässä on 37 asukasta (vuonna 2010).

Puulonki mainitaan nelitaloisena uudiskylänä 1900-luvun alussa. Tuolloin se kuuluu Kieretin volostiin ja myöhemmin Tšuupan kyläneuvostoon. Kylän asukkaat olivat etupäässä karjalaisia.

Ala-Puulongin kautta kulkee Tšuupan, Malinavaaran ja Hiitolammen välinen asfaltoitu maantie. Kylästä on linja-autoyhteys Tšuuppaan. Palveluihin kuuluu kauppa.

Kylässä toimii kalastajille palvelujaan tarjoava retkeilymaja. Lähistöllä on kaksi kivikautista asuinpaikkaa.

## Lähteet
* 

### Viitteet

## Aiheesta muualla
* Ala-Puulonki Karjalan tasavallan matkailusivustolla
Ulpianus

**Domitius Ulpianus** (k. 228) oli roomalainen juristi.

Ulpianus syntyi Foinikian Tyroksessa. Hän oli kuuluisan juristin Papinianuksen oppilas ja toimi Severusten hallitsijasuvun keisarien alaisuudessa eri viroissa. Hän joutui maanpakoon keisari Elagabaluksen valtakaudella, mutta palasi keisari Severus Alexanderin valtakaudella ja toimi pretoriaaniprefektinä vuodesta 222 lähtien. Pretoriaanit surmasivat Ulpianuksen vuonna 228 hänen yritettyään rajoittaa heidän valtaansa.

Ulpianuksen juridinen tuotanto koostuu pääasiassa aiempien juristien kirjoitusten esittelystä ja kommentoinnista. Hän kirjoitti 81 osaisen teoksen *Ad edictum*, joka käsitteli preettorin ediktejä, 51 osaisen teoksen *Ad Sabinum*, joka käsitteli roomalaista siviilioikeutta, ja useita muita kirjoituksia. Yli kolmasosa bysanttilaisen *[[Corpus iuris civilis]]* -lakikokoelman Digesta-osasta on peräisin Ulpianuksen tuotannosta. Ulpianus tunnetaan etenkin tekemästään erottelusta julkista etua koskevaan julkisoikeuteen ja yksityisiä etuja koskevaan yksityisoikeuteen. Vuonna 426 keisari Theodosius II nimesi Ulpianuksen yhdessä Gaiuksen, Papinianuksen, Pauluksen ja Modestinuksen kanssa yhdeksi viidestä juristista, joiden mielipiteillä oli oikeudellinen auktoriteetti.

## Lähteet
Hiitolampi

**Hiitolampi** (; ) on maaseututaajama Karjalan tasavallan Louhen piirin Malinavaaran kunnassa Venäjällä. Se sijaitsee samannimisen lammen rannalla kymmenen kilometriä Malinavaarasta koilliseen. Taajamassa on 107 asukasta (vuonna 2010).

Hiitolampi on yksi Tšuupan kaivoshallinnon yhteyteen 1920–1930-luvuilla syntyneistä asutuksista. Neuvostoaikana sillä oli kaupunkimaisen taajaman status (vuodesta 1952).

Taajamasta johtaa asfaltoitu maantie Malinavaaran kautta Tšuuppaan. Linja-autoyhteyksiä ei ole.

Hiitolampi koostuu kortteleittain rakennetuista matalista asuintaloista, joista osa on varustettu vesijohdolla ja keskuslämmityksellä. Palveluihin kuuluvat lääkintäasema, kauppa ja posti.

Taajamassa toimii Venäjän geologisten tutkimusten yliopiston tutkimusasema. Lähistöllä sijaitsee mikrokliini- ja kvartsikaivos.

## Lähteet
* 

### Viitteet
Mustajoki (Louhen piiri)

**Mustajoki** () on kylä Karjalan tasavallan Louhen piirin Malinavaaran kunnassa Venäjällä. Se sijaitsee Vienanmeren Mustalahteen laskevan samannimisen joen suussa 28 kilometriä Malinavaarasta luoteeseen. Kylässä on yhdeksän asukasta (vuonna 2010).
 
Mustajoen kuusitaloinen kylä mainitaan vuoden 1563 veroluettelossa. Se toimi aikoinaan Vienanmeren Karjalanrannan ja Turjanrannan välisen tavaraliikenteen välityspaikkana. Kieretin volostiin kuuluneessa kylässä oli 1900-luvun alussa 52 taloa ja 325 asukasta, volostihallinto, kyytiasema, kirkko ja koulu. 1920- ja 1930-luvuilla Mustajoki oli Kantalahden piiriin kuuluneen kyläneuvoston keskus. Sen asukkaat olivat etupäässä venäläisiä. Myöhemmin kyläneuvoston keskus siirrettiin Napapiirin asemalle.

Vaikeapääsyiseen kylään johtaa talvitie Muurmannin radalta. Siellä on kirkko, hautausmaa, sähkö, lautasantenni ja yleisöpuhelin.

## Lähteet
* 

### Viitteet
Napapiiri (rautatieasema)

**Napapiiri** () on Muurmannin radan rautatieasema Karjalan tasavallan Louhen piirin Malinavaaran kunnassa. Asemanseudulla on 30 asukasta (vuonna 2010).

Napapiirin asemalla pysähtyvät Louhen ja Kantalahden väliset paikallisjunat sekä joukko kaukojunia. Sieltä on tieyhteys Pietarin ja Murmanskin väliseltä M18-valtatieltä Nilmilahteen haarautuvalle maantielle.

Asemalla on metsänhoitoalueen konttori, rautatien muuntaja-asema ja kännykkämasto. Historiallisiin kohteisiin kuuluvat toisen maailmansodan aikana kaatuneiden neuvostosotilaiden hautapaikat. Aikaisemmin Napapiiri oli Mustajoen kyläneuvoston keskus.

## Lähteet
* 

### Viitteet
Westas Group

**Westas Group** on Länsi-Suomessa toimiva sahateollisuusyritys, jolla on kaksi sahaa: Raunion ja Pihlavan sahat.

Sahat tuottavat vuodessa noin 450 000&nbsp;m³ sahatavaraa männystä ja kuusesta. Yhtiöllä on asiakkaita yhteensä yli 30 maassa. Kotimaan lisäksi päämarkkina-alueita ovat Keski-Eurooppa, Pohjois-Afrikka ja Kaukoitä. Konsernin liikevaihto on noin 125 miljoonaa euroa ja se työllistää yli 150 henkilöä. Westas Groupin puunhankinta rakentuu Raunion ja Pihlavan sahojen metsäorganisaatioista. 

## Tietoja yrityksestä

### Historia
Westas Group on perustettu 2013. Syyskuussa 2013 tehtyjen yrityskauppojen myötä Raunion Saha Oy, Raunio Bioenergia Oy sekä Pihlavan Saha Oy siirtyivät Westas Groupin omistukseen.

### Tuotanto ja tuotteet
Westas Goupin sahat valmistavat mänty- ja kuusisahatavaraa. Bulkkisahatavaran lisäksi yhtiö on erikoistunut sydäntavarasta valmistettaviin erikoisdimensioihin, -mittoihin ja -kuivauksiin.

Konsernin bioenergiayhtiö toimittaa metsähakkuilla sekä sahauksen sivutuotteena syntyvää metsäenergiaa alueen keskisuurten lämpölaitosten ja isojen voimalaitosten käyttöön. Polttoainetoimitusten ohella yhtiö myy purua kuivikekäyttöön ja kuorikatetta ympäristörakentamisen tarpeisiin.

### Toimipisteet
Yhtiön sahat sijaitsevat Koski Tl:ssä ja Porissa. Konsernin pääkonttori sijaitsee Varsinais-Suomessa Koskella, josta Westas Groupin puunhankintaorganisaatiota johdetaan.

Bioenergiayhtiöllä on viisi varastoterminaalia: Koskella, Nurmijärvellä, Paimiossa, Porissa, ja Vesilahdella. 

### Omistus
Westas Groupin omistaja ja toimitusjohtaja on Pekka Kopra

## Lähteet
*Westas Groupin internetsivut

## Aiheesta muualla
*http://www.raunio.fi
*http://www.pihlavansaha.fi
Hans Hartung

**Hans Hartung** (21. elokuuta 1904 Leipzig, Saksa – 7. joulukuuta 1989 Antibes, Ranska) oli saksalais-ranskalainen taidemaalari. Hän oli myös mukana Ranskan muukalaislegioonassa.

## Elämä

Hartung syntyi Leipzigissa Saksassa taiteelliseen perheeseen. Hän arvosti jo varhain nuorena Rembrandtin ja Lovis Corinthin kaltaisten taiteilijoiden teoksia. Vuonna 1924 Hartung pääsi Leipzigin yliopistoon, jossa hän opiskeli filosofiaa ja taidehistoriaa. Hän opiskeli useasti Dresdenin taideakatemiassa, jossa hän jäljensi mestareiden maalauksia. Italian läpi suuntautuneen pyöräilyretken jälkeen Hartung muutti Pariisiin.

Pariisissa Hartung tapasi muita taiteilijoita ja jatkoi tunnettujen mestareiden maalausten jäljentämistä. Vuonna 1928 Hartung vieraili Münchenissä, missä hän opiskeli maalaustekniikkaa Max Doernerin kanssa. Vuonna 1929 Hartung meni naimisiin taiteilija Anna-Eva Bergmanin kanssa. Hartungin töitä oli ensimmäistä kertaa esillä vuonna 1931 Dresdenissä.

Hartungin isän kuoltua vuonna 1932 katkesivat hänen viimeisetkin siteet Saksaan. Hartung ei ollut *tervetullut* Natsi-Saksaan, sillä hänet leimattiin *rappiolliseksi* tämän edustaman taidesuuntauksen takia - taiteen joka oli ristiriidassa Natsi-Saksan ideologian kanssa. Vuonna 1935 vieraillessaan Berliinissä Hartungin tarkoituksena oli myydä teoksiaan, kun poliisi yritti pidättää hänet. Hartungin onnistui paeta maasta ystävänsä Christian Zervosksen avustuksella.

Hartungin palattua Pariisiin pakolaisena, Hartung ja hänen vaimonsa erosivat toisistaan ja Hartung masentui. Hänen maalauksistaan tuli entistä abstraktimpia ja ne eivät myyneet hyvin. Hartungin ystävät yrittivät auttaa häntä taloudellisissa ongelmissa ja kuvanveistäjä Julio González tarjosi ateljeensa Hartungin käyttöön. Vuonna 1939 Hartung meni naimisiin Gonzálezin tyttären Robertan kanssa. 

## Ranskan muukalaislegioonan aika ja kuolema
Joulukuussa 1939 Hartung liittyi Ranskan muukalaislegioonaan. Gestapo varjosti Hartungia ja Ranskan poliisi pidätti hänet seitsemän kuukauden ajaksi. Vapauduttuaan Hartung palasi muukalaislegioonaan mennäkseen taistelemaan Pohjois-Afrikkaan. Hartung menetti jalkansa taistelussa Belfortissa, minkä jälkeen hän sai Ranskan kansalaisuuden vuonna 1945. 1970-luvulla Hartung ja Anna-Eva Bergman menivät uudelleen naimisiin. Hartung kuoli 7. joulukuuta 1989 Pariisissa.
Pikkubambupyy

**Pikkubambupyy** (*Bambusicola thoracicus*) on aitokanoihin kuuluva Itä-Aasiassa tavattava kanalintulaji.

## Koko ja ulkonäkö
Kooltaan pikkubambupyy voi kasvaa noin 31 cm pitkäksi. Lajilla on kaksi alalajia, jotka eroavat toisistaan pään värityksen perusteella. Nimialalajilla *B. t. thoracicus* päälaki on ruskea, naamassa on harmaa juova ja kurkku on punaruskea. *B. t. sonorivox* -alalajin pää on suurimmaksi osaksi harmaa ja punaruskeaa väriä on vain hieman kurkussa. Lajin selkä ja siivet ovat keskiruskeat punaruskein pilkuin. *B. t. sonorivox* on tyypillisesti nimialalajia tummempi. Vatsastaan pikkubambupyy on väriltään vaalean kellertävän ruskea punaruskein pilkuin. Pikkubambupyyn nokka ja jalat ovat väriltään harmahtavan mustat.

## Levinneisyys ja elintavat
Pikkubambupyyn nimialalajia *B. t. thoracicus* tavataan Kiinasta ja Japanista ja *B. t. sonorivox* -alalajia Taiwanista. Lajin elinympäristöä ovat ikivihreiden metsien, kuten bambumetsien aluskasvillisuus, metsiköt ja ruohikkoa kasvavat pensaikot. Lajin ravintoa ovat pähkinät, siemenet, lehdet ja toisinaan myös pienet selkärangattomat eläimet. Pikkubambupyy pesii pensaan alle maahan tai puun juurelle. Naaras munii tyypillisesti 3&ndash;7 munaa. Pikkubambupyykannan kooksi sekä Kiinassa että Japanissa arvioidaan 10&nbsp;000&ndash;100&nbsp;000 yksilöä.

## Lähteet
Castle Stalker

**Castle Stalker** on pienellä saarella Skotlannissa sijaitseva linna, jonka rakennutti 1300-luvun alkupuolella MacDougallin klaani. Nykyisen ulkomuotonsa se sai Stewartin suvun omistusaikana 1440-luvulla. D. R. Stewart Allward osti linnan vuonna 1965 ja remontoi sen.

## Lähteet

## Aiheesta muualla
Karelski

**Karelski** (myös *Karjala*, ) on maaseututaajama Karjalan tasavallan Louhen piirin Malinavaaran kunnassa Venäjällä. Se sijaitsee Pirttijärven rannalla 14 kilometriä Malinavaarasta luoteeseen. Taajamassa on kahdeksan vakituista asukasta (vuonna 2010).

Karelski on yksi Tšuupan kaivoshallinnon yhteyteen syntyneistä työläisasutuksista. Sen lähistöllä hyödynnettiin kiille- ja kvartsiesiintymiä. Neuvostoliiton hajoamisen jälkeen kaivos suljettiin ja taajama tyhjeni lähes kokonaan asukkaista.

Taajama koostuu vailla säännöllistä asemakaavaa rakennetuista matalista asuintaloista. Sieltä on yhteys Pietarin ja Murmanskin väliseltä M18-valtatieltä Nilmilahteen haarautuvalle maantielle. Kaivoksen lakkauttamisen jälkeen Karelski jäi vaille sähköä, mutta nykyään sähkö tuotetaan dieselgeneraattorilla.

## Lähteet
* 

### Viitteet
Butch Warren

**Edward Rudolph "Butch" Warren nuorempi** (9. elokuuta 1939 – 5. lokakuuta 2013) oli yhdysvaltalainen jazzbasisti. Hänet löysi trumpetisti Kenny Dorham, ja hän tuli parhaiten tunnetuksi 1950–1960-lukujen levytyksistään. Hän esiintyi ja levytti muiden muassa Dexter Gordonin, Donald Byrdin, Herbie Hancockin, Sonny Clarkin ja Thelonious Monkin kanssa. Warren myös sävelsi omia kappaleitaan.

Warren lopetti muusikon uransa lähes kokonaan mielenterveysongelmien ja päihderiippuvuuden johdosta. Hän oli alun perin kotoisin Washingtonista (DC). Hän kuoli 74-vuotiaana keuhkosyöpää sairastettuaan.

## Diskografiaa

*Vertigo - Jackie McLean (1959)
*Jazz Contemporary - Kenny Dorham (1960)
*Leapin' and Lopin' - Sonny Clar (1961)
*Royal Flush - Donald Byrd (1961)
* High Hope! - Elmo Hope (Beacon) (1961)
*Free Form - Donald Byrd (1961)
*Takin' Off - Herbie Hancock (1962)
*Go - Dexter Gordon (1962)
*Preach Brother! - Don Wilkerson (1962)
*Jubilee Shout!!! - Stanley Turrentine (1962)
*A Swingin' Affair - Dexter Gordon (1962)
*Feelin' the Spirit - Grant Green (1962)
*No Room for Squares - Hank Mobley (1963)
*Happy Frame of Mind - Horace Parlan (1963)
*Exultation! - Booker Ervin(1963) 
*A New Perspective - Donald Byrd (1963)
*Page One - Joe Henderson (1963)
*The Turnaround - Hank Mobley (1963)
*Miles & Monk at Newport - Thelonious Monk (1963)
*Una Mas - Kenny Dorham (1963)
*Straight No Filter - Hank Mobley (1963)
*It's Monk's Time - Thelonious Monk (1964)
*Holiday Soul - Bobby Timmons (1964)
*The Walter Bishop Jr. Trio / 1965 - Walter Bishop, Jr. (1965)
*Hipnosis - Jackie McLean (1965)

## Lähteet
Nilmilahti

**Nilmilahti** (; ) on kylä Karjalan tasavallan Louhen piirin Malinavaaran kunnassa Venäjällä. Se sijaitsee Vienanmeren Mustalahteen laskevan Nilmijoen suussa 23 kilometriä Malinavaarasta pohjoiseen. Kylässä on kaksi vakituista asukasta (vuonna 2010).

Nilmilahden kylä on syntynyt 1900-luvun alussa. Sen asukkaat olivat etupäässä karjalaisia. 1920- ja 1930-luvuilla kylä kuului Kantalahden piirin Mustajoen kyläneuvostoon.

Kylään johtaa Pietarin ja Murmanskin väliseltä M18-valtatieltä haarautuva asfaltoitu maantie. Meren rannalla on laivalaituri.

Nilmilahdessa toimii Vienanmeren biologisen tutkimusaseman työntekijöiden perustama sukelluspalveluja tarjoava yritys Poljarnyi Krug hotelleineen, kylpylöineen ja delfinaarioineen. Kylässä on kauppa.

Kylän rakennusmuistomerkkeihin kuuluu 1900-luvun alussa pystytetty talo piharakennuksineen. Lähistöllä sijaitsee viisi kivikautista asuinpaikkaa.

## Lähteet
* 

### Viitteet

## Aiheesta muualla
* Nilmilahti Karjalan tasavallan matkailusivustolla  
* Poljarnyi Krug -sukelluskeskuksen sivusto
Nilmijärvi

**Nilmijärvi** () on kylä Karjalan tasavallan Louhen piirin Malinavaaran kunnassa. Se sijaitsee samannimisen järven rannalla 18 kilometriä Malinavaarasta pohjoiseen. Kylässä ei ole vakituista asutusta (vuonna 2010).

Nilmijärvi mainitaan kaksitoistataloisena uudiskylänä 1900-luvun alussa. Tuolloin se kuuluu Kieretin volostiin ja myöhemmin Kantalahden piirin Mustajoen kyläneuvostoon. Kylän asukkaat olivat etupäässä karjalaisia.

Nilmijärven ohi kulkee Pietarin ja Murmanskin väliseltä M18-valtatieltä Nilmilahteen haarautuva asfaltoitu maantie. Kylällä on historiallisen asutuksen status. Sen rakennusmuistomerkkeihin kuuluu kolme vanhaa asuintaloa. Lähistöllä on useita kivikautisia asuinpaikkoja.

## Lähteet
* 

### Viitteet
Embraer Phenom 100

**Embraer Phenom 100** on brasilialaisen Embraer A.S:n valmistama liikelentokone, johon mahtuu kaksi pilottia, yksi lentoemäntä ja kuusi matkustajaa (suunniteltu neljälle). Koneeseen mahtuu noin 2,05 kuutiometriä rahtia. Konetta voidaan lentää myös yhdellä pilotilla. Konetta on valmistettu vuoden 2018 loppuun mennessä 369 kappaletta. 

## Ohjaamo
Ohjaamo on lasiohjaamo, siinä on kolme 12,4 tuuman kokoista näyttöä ja SVS-keskustietokonejärjestelmä.

## Tekniset tiedot

## Maat, joissa on Phenom 100-koneita
;
*Suomen ilmailuopisto - 2 konetta kouluttamista varten.
;
;
;
;
;
;
;

## Lähteet

## Aiheesta muualla
Tyypin 95 kevyt panssarivaunu Ha-gō

**Tyypin 95 kevyt panssarivaunu Ha-gō** () on japanilainen kevyt panssarivaunu. Sitä käytti keisarillisen Japanin armeija. Vaunutyyppi tunnettiin myös nimillä *Ke-gō* sekä *Kyū-gō*. Tyypin suunnittelu tapahtui 1930-luvulla. Tuotanto päättyi 1943, jolloin noin 2&nbsp;300 vaunuyksikköä oltiin ehditty valmistaa eri versioina. Saman konstruktion pohjalta kehiteltiin **[[Tyyppi 2 Ka-Mi|Erikois-2-tyypin moottorijahti Ka-Mi]]**, mutta sen tuotanto ja käyttö jäivät suhteellisen vähäiseksi.

Vaunun pääase oli 37 mm:n tykki. Vaunutyyppi saavutti alkuun menestystä, mutta lähinnä heikommin aseistautunutta vastapuolta vastaan, kuten Mantšuriassa. Vaunu osoittautui myöhemmin jokseenkin tehottomaksi esimerkiksi amerikkalaisten M4 Sherman - vaunuja vastaan taistellessa. Dieselmoottorin teho oli 120 hevosvoimaa, ja vaunun toimintamatka oli 250 km. Sen suurin maantienopeus oli 45 km/t. Apuaseina vaunussa olivat kaksi kappaletta 7,7 mm:n konekiväärejä.

## Lähteet
*Trewhitt, Philip: *Panssarivaunut ja panssaroidut ajoneuvot*, Karisto Oy, Hämeenlinna, 2009, suom. Petri Kortesuo  (s. 30)

### Viitteet

## Aiheesta muualla

*Japan's Type 95 Ha-Go, Type 3 Ke-Ri, Type 4 Ke-Nu, Type 5 Ke-Ho Light Tanks - World War II Vehicles, Tanks, and Airplanes
*Type 95 Ha-Go (Ke-Go) Japanese tank, WWII 
*WW2 imperial japanese light tank type 95 Ha-Go
*Type 95 Ha-Go (Ke-Go / Kyu-Go) - Light Tank - - History, Specs and Pictures - Military Tanks, Vehicles and Artillery
Tulimaanhansu

**Tulimaanhansu** (*Chloephaga hybrida*) on eteläamerikkalainen sorsalintu.

## Koko ja ulkonäkö

Tulimaanhansu kasvaa 52–65&nbsp;cm pitkäksi. Koiraan höyhenpeite on hohtavan valkoinen, naaraan tummanruskeanharmaanraidallinen. Koiraan nokka on musta, naaraan vaaleanpunainen.

## Levinneisyys
Tulimaanhansuja tavataan Agentiinassa, Chilessä ja Falklandin saarilla. Falkansdinsaarten alalaji, *Chloephaga hybrida malvinarum* on isokokoisempi kuin Etelä-Amerikan mantereella elävä alalaji *Chloephaga hybrida hybrida*.

## Elinympäristö ja ravinto
Tulimaanhansut elävät kalliorannoilla missä ne syövät pääasiassa Ulva-suvun merilevää.

## Lisääntyminen
Tulimaanhansut pesivät ensi kertaa kaksivuotiaina. Ne tekevät pesänsä ruohosta ja vuoraavat sen rintahöyhenillään. Pesä sijoitetaan korkeaan ruohikkoon tai pensaikkoon. Naaras pyöräyttää 4–7 munaa loka- tai marraskuussa ja hautoo niitä kuukauden verran. Koiras vartioi hautovaa naarasta ja pieniä poikasia.

## Lähteet
Carnophage

**Carnophage** on turkkilainen teknisen/brutaalin death metalin yhtye. Sen perustivat kitaristi Mert Kaya ja basisti Bengi Öztürk Ankarassa vuonna 2006. Carnophagen musiikillisia vaikuttajia ovat mm. Nile, Suffocation ja Deeds of Flesh.

Yhtye solmi levytyssopimuksen Unique Leader Recordsin kanssa helmikuussa 2008. Esikoisalbumi, *[[Deformed Future // Genetic Nightmare]]*, julkaistiin 26. elokuuta 2008, minkä jälkeen yhtye jäi vuoteen 2014 ulottuvalle tauolle, jolloin se jatkoi toimintaansa ilman kitaristi Berkan Başoğlua. Carnophagen tuleva toinen studioalbumi *[[Monument]]* julkaistaan 23. syyskuuta 2016.

## Jäsenet
* Oral Akyol – laulu (2006–)
* Mert Kaya – kitara (2006–)
* Bengi Öztürk – bassokitara (2006–)
* Onur Özçelik – rummut (2006–)
* Serhat Kaya – kitara (2014–)

### Entiset jäsenet
* Berkan Başoğlu – kitara (2006–?), laulu (2006)

## Diskografia
* 
* 

## Lähteet

## Aiheesta muualla
* 
*
Prevalje

**Prevalje** on kunta Slovenian pohjoisosassa Itävallan rajalla. Siitä tuli itsenäinen kunta 1. tammikuuta 1999. Kunnan pinta-ala on 58,1 neliökilometriä, ja vuoden 2020 arvion mukaan siellä asui 6&nbsp;799 asukasta. Prevalje sijaitsee 411 metriä merenpinnan yläpuolella.

Joulukuussa 2010 uutisoitiin Prevaljen alueelta löytyneen toisen maailmansodan aikainen joukkohauta, jossa oli arvion mukaan 700 ihmistä. Uhrit olivat siviilejä ja tappajina alueen paikalliset natsismin vastustajat, jotka tappoivat natsismin kannattajia kostaakseen saksalaisten tekemät julmuuden sodassa.

## Lähteet

## Aiheesta muualla
John Hammond

**John Hammond** on kirjailija Michael Crichtonin luoma kuvitteellinen liikemies kirjassa *[[Dinosauruspuisto]].*

Hammondin hahmo esiintyy myös  kirjaan perustuvassa, Steven Spielbergin ohjaamassa elokuvassa *[[Jurassic Park]]* sekä sen jatko-osassa *[[Kadonnut maailma: Jurassic Park]].* Roolia esittää molemmissa elokuvissa Richard Attenborough.

## Tarina
John Hammond syntyi kuvitteellisesti 14. maaliskuuta 1923. Hänet esitetään miljardöörinä, joka on kotoisin Skotlannista. Hän on InGenin (International Genetic Technologies, Inc.) perustaja ja puheenjohtaja. Tämä yritys on vastuussa Jurassic Park -hankkeesta.

Syyskuun 1983 ja marraskuun 1985 välillä John Hammond keksi tutkimuksen, jota kutsutaan nimellä Hammond Foundation. Sen tarkoitus on saada yhdessä asianajaja Donald Gennaron kanssa 870 miljoonaa dollaria rahoitusta InGenin toimintaan ja elävän dinosauruksen luomiseen geenitekniikan avulla.
Wings (täsmennyssivu)

**Wings** voi tarkoittaa muun muassa seuraavia asioita:

* Wings, brittiläinen pop rock -yhtye
* *Wings*, Cinemawaren videopeli vuodelta 1990
* *[[Wings (videopeli)|Wings]]*, indie-videopeli vuodelta 1996
* ”Wings”, Birdyn musiikkikappale vuodelta 2013
* *[[Siivet (elokuva)|Siivet]]* (engl. *Wings*), Oscar-palkittu mykkäelokuva vuodelta 1927
* *[[Wings (televisiosarja)|Wings]]*,  NBC:n televisiosarja
Valkopäähansu

**Valkopäähansu** (*Chloephaga picta*) on eteläamerikkalainen sorsalintu.

## Koko ja ulkonäkö
Valkopäähansu kasvaa 59–72&nbsp;cm pitkäksi. Muiden hansujen tapaan sen luontainen asento on melko pysty ja jalat vahvat. Kolme alalajia ovat hiukan erinäköisiä, ja naaraat ja koiraat poikkeavat toisistaan suuresti. 

## Elinympäristö ja ravinto
Valkopäähansut laiduntavat lyhyttä ruohoa mutta pesivät mielellään korkeamman ruohon sekaan. Paikoin niiden katsotaan kilpailevan ravinnosta laiduntavien lampaiden kanssa.

## Lisääntyminen
Naaras munii 5–8 munaa. Poikaset lähtevät pesästä pian kuoriuduttuaan.

## Lähteet